runetrust/blame-folketinget-dk huggingface dataset:
Dennis Flydtkjær (DD), 2023-03-29:
Det er jo rigtigt: Man kunne ikke nå at komme ind på at fortælle om alt lige nu.
Det ved jeg også at spørgeren har forståelse for, men vi er sådan set enige i, at der er brug for en genopretning.
Det er også noget, jeg selv har deltaget i igennem mange år.
Det er jo sådan en grundstamme i vores samfund, at vi alle sammen betaler det, vi skal, og det er krænkende for nogle, hvis der er nogle, der ikke betaler, og det fungerer jo heller ikke, hvis vi ikke får de penge i kassen, vi skal.
Der er kæmpe udfordringer, bl.a. med it-systemer, der skal skiftes, og andre ting.
Så den forhandling går vi meget gerne ind i med den hensigt, at vi gerne vil være med til det.
Det tror jeg egentlig også de fleste andre partier i Folketinget gør, for der et helt åbenlyst behov for at få sikret, at vi får skattevæsenet til at fungere bedre.
Med det sagt tror jeg også, at vi – ud over at der er sat penge af; jeg tror, det er 5,3 mia. kr. i finanslovsforslaget – skal have kigget på noget regelforenkling.
For en del af det, der spænder ben, er også, at vi har et så sindssygt kompliceret skattesystem, og at der jo ikke er nogen almindelige danskere, der kan finde ud af det.
Men der er også det, at det næsten er umuligt at lave et it-system, der kan håndtere det.
Så vi er nødt til at kigge bredere på det end bare i forhold til penge og it-systemer og også her i Folketinget prøve at lave noget regelforenkling, der kan gøre det lidt mere håndterbart.
Benny Engelbrecht (S), 2023-03-29:
Tak, hr. Dennis Flydtkjær, for ordførertalen, og også tak for roserne for bl.a. prioriteringen, der sker, af domstolsområdet i finanslovsforslaget.
Det nævner jeg, fordi i hvert fald jeg har haft den oplevelse, at mit partis, altså Socialdemokratiets, samarbejde med hr. Dennis Flydtkjær om lige præcis genopretning af skattevæsenet har været rigtig godt, og at hr. Dennis Flydtkjær har været en aktiv medspiller.
Nu i en lidt anden rolle, naturligvis, kunne jeg derfor godt tænke mig at spørge ind til, hvordan hr. Dennis Flydtkjær og Danmarksdemokraterne ser på det med at kunne rette op på de udfordringer, der er i skattevæsenet, og dermed også sikre, at den flerårsaftale, der ligger, kan finansieres.
Pause Pause (Pause), 2023-03-29:
Mødet er udsat.
Lisbeth Bech-Nielsen (SF), 2023-03-29:
Altså, vi synes jo, at målene er ambitiøse, helt sikkert.
Og min fornemmelse er egentlig også, at Moderaterne som parti går op i klima, og det er der, hvor vi siger, at vi simpelt hen bliver nødt til at få noget mere fart på.
Landbruget er jo en selvstændig faktor, der er fuldstændig afgørende i forhold til den grønne omstilling og i forhold til at nå målene – bare for at nævne ét eksempel.
Så det er simpelt hen en kritik af, at det ikke går hurtigt nok og der ikke er taget initiativer, og en opfølgning på Klimarådets kritik.
Karin Liltorp (M), 2023-03-29:
Tak for det.
Jeg ville også bare lige minde om, at SF selvfølgelig – heldigvis – stadig væk sidder med i forhandlingerne, og at der bliver lyttet til alle de gode input.
Og jeg håber heller ikke, at ordføreren hermed mener, at regeringen ikke tager højde for det, der bliver sagt.
Men jeg prøvede nemlig bare at forstå det med, at det er en plan, I selv har været med til at lægge.
Så det er jo derfor, jeg gerne vil forstå, hvorfor I lige pludselig ikke synes, at den er ambitiøs nok.
Lisbeth Bech-Nielsen (SF), 2023-03-29:
Tak for spørgsmålet.
Nej, vi er jo rigtig glade for 70-procentsmålsætningen og klimaloven, hvis det er det, ordføreren hentyder til, og vi er faktisk også rigtig glade for, at den nye regering har opsat nogle endnu mere ambitiøse klimamål.
Problemet er jo – det var også Klimarådets kritik – hvis man ikke kan anskueliggøre, hvordan man kommer derhen.
Når vi ikke kan se, at der kommer skred i forhandlingerne omkring landbruget, og når vi ikke kan se, at der bliver taget skridt til at ændre vores forbrug, også ude i resten af verden, som jo ikke tæller med i det her, så bliver vi skuffede, og det er jo ikke kun noget, vi mener.
Det er også derfor, vi har et uafhængigt Klimaråd til at sige: Går det den rigtige vej eller ej?
Og deres kritik er jo, at det gør det ikke.
Karin Liltorp (M), 2023-03-29:
Tak for det.
Jeg synes jo, at det var interessant tidligere at høre, hvordan SF var gode til at skyde på regeringens udspil, i forhold til at der ikke er nok fokus på klima, og det ved jeg godt at SF går meget op i.
Men det er jo noget af det, jeg synes er sjovt ved politik, for jeg prøver at forstå, om vi ikke er enige om, at den klimaplan, der er lavet, primært er lavet på baggrund af SF's stemmer, og om man nu synes, at den meget ambitiøse klimaplan, man har indgået aftale om, på ingen måde er værdig længere, altså at fordi der er en ny regering, synes man faktisk, at det er noget makværk, der er lavet.
Så jeg prøver bare at forstå, hvordan det hænger sammen.
Lisbeth Bech-Nielsen (SF), 2023-03-29:
Jamen som hr. Thomas Skriver Jensen så udmærket ved, har det her område jo rykket sig gennem årene med forskellige reformer, der gør, at folk skal trække sig tilbage senere og senere.
Mange af de mennesker, som hr. Thomas Skriver Jensen sikkert kæmper for, er nogle af dem, der skal gå på pension rigtig, rigtig sent og langt oppe i årene, måske oppe i 70'erne, og derfor har vi jo prøvet at holde fast i, at der skal være nogle rettigheder til dem, der er allermest slidte.
Så kom seniorpensionen som et borgerligt, hvad skal man sige,
plaster på såret, fordi der var nogle yderligere forringelser.
Det var vi kritiske over for.
Men så må man jo tage bestik af den nye virkelighed: Den nye virkelighed er, at så har man så at sige det næstbedste, nemlig en seniorpension, som har virket rigtig godt.
Thomas Skriver Jensen (S), 2023-03-29:
Tak for det.
Jeg skifter en lille smule emne nu, for ordføreren får på et tidspunkt sagt, at seniorpensionen bliver slagtet, og så bliver jeg naturligvis lidt nysgerrig på SF's holdning til seniorpensionen.
Det er jo sådan, at den 6. maj 2019 skriver jeres nuværende beskæftigelsesordfører, hr. Karsten Hønge, på sin twitterprofil for at beskrive seniorpensionen: »Højrefløjen trækker et bremsespor, der er til at høre og se.«
Lisbeth Bech-Nielsen (SF), 2023-03-29:
Jamen det er vi jo rigtig glade for, altså at regeringen også ser sådan på det.
Vores børneordfører, hr. Jacob Mark, har jo i den grad kæmpet for det her og også brugt sin egen historie som barn med udsat skolestart.
Så der må jeg sige, at det virkelig er et sted, hvor jeg gerne vil rose regeringen for at gøre det, som vi også i SF i mange år har sagt er rigtig alvorligt og vigtigt for børnenes trivsel.
Thomas Skriver Jensen (S), 2023-03-29:
Tak for det, og tak for en meget passioneret tale – og måske i virkeligheden også tak for lige at få ridset op, hvad politik egentlig er, og hvad politik egentlig skal handle om.
Som socialdemokrat kan man jo godt få lyst til at tilføje et enkelt ord, nemlig ordet mennesker; politik handler om mennesker, i særdeleshed børn.
Derfor blev jeg rigtig glad, da jeg læste finanslovsforslaget, for, at der ligger en helt klar erkendelse af, at børn er forskellige.
Børn modnes ikke ens, og derfor er det nødvendigt, at der er en mulighed i folkeskolen for det, vi kalder udsat skolestart.
Det synes jeg som socialdemokrat er rigtig vigtigt, og jeg tror egentlig bare, mit spørgsmål skal være: Hvad synes SF om den mulighed?
Lisbeth Bech-Nielsen (SF), 2023-03-29:
Så det er rigtig vigtigt for os.
Det er ikke en af de relativt få ting, vi har taget med til de her forhandlinger.
Peter Kofod (DF), 2023-03-29:
Tak for det.
Noget af det, som Dansk Folkeparti og SF har haft tilfælles, hvis man sådan kigger tilbage, har været kampen mod social dumping, særlig i transportbranchen.
Og jeg har sådan set fuld respekt for, at man ikke kan ridse hele partiprogrammet op i en ordførertale i sådan en debat som den her, så jeg vil bare høre SF, om man har tænkt sig at tage nogle nye initiativer på det her område, som vi i hvert fald synes er meget vigtigt.
Benny Engelbrecht (S), 2023-03-29:
Tak for det og de ord.
Måske også bare lige med hensyn til det, der har været nævnt tidligere i debatten af SF's ordfører, vil jeg sige, at når det kan se ud, som om der er lidt færre penge på skattevæsenets område i 2023, skyldes det i virkeligheden, at man flytter Medarbejder- og Kompetencestyrelsen til et andet ministerium, og derfor ligger det inde i maven af det, kan man sige.
Der er ikke færre penge til skattevæsenet på grund af det.
Men det er egentlig også bare en positiv tilkendegivelse i forhold til de ord, der kommer fra ordføreren, og jeg gætter dermed også på, at der ikke er færre midler til skattevæsenet i det finanslovsforslag, der kommer fra Danmarksdemokraterne.
Dennis Flydtkjær (DD), 2023-03-29:
Jeg har heller ikke læst om, at der er kommet færre penge til skattevæsenet samlet set.
Der er flyttet rigtig meget fra det, der hedder § 9, som er inden for Skatteministeriets ramme og derunder Skattestyrelsen og de andre styrelser, til det, der hedder § 35, altså reserverne, fordi det er noget, der skal udmøntes senere.
Så det er rigtigt, at hvis man kun kigger på det, de har nu, ser det ud til, at der er en voldsom besparelse af det, men det er jo, fordi man har lagt penge til side, som jeg i hvert fald har læst det, og dem vil vi meget gerne være med til at prøve at udmønte fornuftigt, men igen vil jeg sige, hvilket jeg også nævnte før – og det tror jeg ikke nødvendigvis at Socialdemokratiet er uenige i – at vi er nødt til at kigge på, hvordan vi så også kan lave lovgivningen mere digitaliseringsparat, så det er til at digitalisere og det ikke bare kun er nye systemer og nye penge på de eksisterende grundlag.
Peter Kofod (DF), 2023-03-29:
Jeg kunne godt tænke mig, at det afsides beliggende sted blev deres hjemland og ikke bare en ny del af Danmark, der skulle udsættes for et udrejsecenter på samme horrible måde som det, man ser på Kærshovedgård.
Så det håber jeg meget man vil hjælpe med.
Et andet spørgsmål, jeg gerne vil stille, er: Der er jo nogle mellemhandlere, der har handlet energi sidste år, hvor der har været nogle enorme stigninger for ganske almindelige mennesker.
Jeg tror også, ordføreren nævnte pensionisterne i sin tale, altså at det har ramt mange, særlig ældre med små indkomster, enormt hårdt.
Vil Danmarksdemokraterne være med til, at man f.eks. beskatter den profit, der er skabt i 2022, hårdere, altså med tilbagevirkende kraft, for bl.a. at kunne give folkepensionisterne et løft til at kunne modstå den her enormt hårde inflation?
Dennis Flydtkjær (DD), 2023-03-29:
Jeg er jo sådan set enig i det, der i grunden ligger i spørgsmålet.
Det kunne da være rart, hvis vi ikke havde behovet for dem.
Det ville da være ønskværdigt, men sådan er det jo bare ikke nu.
Der er desværre en masse mennesker, som er udvist, fordi de har begået kriminalitet, og nogle, der bare har fået afvist at få asyl i Danmark, og som ikke vil forlade Danmark, og indtil vi kan få dem ud af landet, som jeg synes vi skal gøre alt, hvad vi kan, for, ja, så hænger vi jo på dem.
Det skaber bare en meget utryg situation for de borgere, der bor omkring Kærshovedgård, og det er det, vi gerne vil løse.
Det har jo været de samme mennesker deromkring, der har været belastet af det her i rigtig mange år – f.eks. Brugsen i Bording, der oplever tyveri hele tiden, og andre ting.
Det er derfor, vi synes, vi skal finde et mere afsides sted til dem, og gerne vil sætte penge af til at finde en mere permanent løsning på det problem.
Peter Kofod (DF), 2023-03-29:
Tak for det, og tak for en god ordførertale, som jo var meget detaljeret.
Den del, jeg gerne vil spørge ordføreren ind til, er den del, der handler om udrejsecentre.
For det blev nævnt i ordførertalen, at Danmarksdemokraterne synes, at der skal laves et nyt udrejsecenter.
Jeg må sige, at jeg synes, vi har for mange udrejsecentre.
Jeg kunne godt tænke mig, at de blev lukket, særlig for den gruppe, der er kriminelle, som er dømt til udvisning, og som jo selv aktivt hindrer, at de bliver udvist af Danmark.
Hvorfor skal den slags mennesker kunne gå frit rundt i Danmark – med meldepligt, som i øvrigt bliver brudt i stor stil, på udrejsecentre?
Jeg kunne godt tænke mig, at vi fængsler dem, indtil de aktivt medvirker til at blive udvist af Danmark.
Vil Danmarksdemokraterne være med til det?
Dennis Flydtkjær (DD), 2023-03-29:
Jamen jeg er ikke helt sikker på, at jeg er enig i grundpræmissen om, at der nødvendigvis er nogen, der skummer fløden på alle områder.
Altså, jeg har jo været til samme finansudvalgsmøde som spørgeren, hvor de økonomiske vismænd bl.a. sagde, at man faktisk kunne se, at der var en løntilbageholdenhed blandt de ansatte, og at profitten ikke var steget i virksomhederne.
Så jeg tror også, at der er en vis tilbageholdenhed derude.
Men jeg tror, at løsningen i højere grad end en politisk indvirkning er, at vi skal have konkurrencen tilbage igen derude.
Altså, det skulle jo gerne være sådan, at supermarkederne konkurrerer på at holde de laveste priser og trække kunderne til, i stedet for at vi tror, at vi skal regulere det herindefra.
Så jeg vil egentlig hellere være med til at se på, om vi kan lave noget sund konkurrence for virksomhederne.
Det tror jeg er en bedre måde at se det på.
Pelle Dragsted (EL), 2023-03-29:
Tak for det.
Så har jeg et andet spørgsmål.
Vi snakker meget om inflation og stigende priser, men der er jo nogen, der peger på, at de stigende priser ude i supermarkederne måske egentlig skyldes, at der er nogen, der sidder rundtomkring og skummer fløden.
Der er fødevareeksperter og andre, der har peget på, at der er noget mærkeligt i, at priserne fortsætter på det her niveau, selv om omkostningerne til at producere er faldet.
Har Danmarksdemokraterne nogen idéer til, hvad vi fra politisk hold kunne gøre for at beskytte forbrugerne bedre mod, at de her priser forbliver høje, selv om omkostningerne falder?
Dennis Flydtkjær (DD), 2023-03-29:
Nu må regeringen bevise det modsatte, men mit klare indtryk er jo det sidste.
Altså, det udstiller jo, at man mest af alt har lavet en aftale med sig selv, og så har man sådan for syns skyld sagt til os andre: Kom ind omkring bordet, og lad os lave en bred aftale.
Men når man har lagt op til en forhandlingsreserve på 200 mio. kr., er det jo, som hr. Pelle Dragsted også siger, meget lidt, i forhold til hvad man ellers er kommet med.
Og så er det ikke bare ét støtteparti, men så er det jo i princippet resten af partierne, der skal deles om 200 mio. kr.
Så jeg synes, det mest af alt viser, at det er en regering, som har en stor ambition om at få os andre med.
Pelle Dragsted (EL), 2023-03-29:
Tak for det.
Og tak for talen.
Nu skal jeg sørge for at titulere ordføreren med det rette parti denne gang.
Mit spørgsmål går lidt på regeringens finanslovsudspil og den reserve, som der er til forhandlingerne, og som jo er på 200 mio. kr.
Der var en vittig sjæl, der sagde, at det var mindre end en bonus i energisektoren.
Og det er jo også en historisk lav forhandlingsramme – den er i hvert fald ti gange mindre, end hvad udgangspunktet normalt er.
Så mit spørgsmål er: Opfatter ordføreren det sådan, at regeringen med det her finanslovsudspil er kommet med en reel invitation til forhandlinger til de øvrige af Folketingets partier, eller er der mest tale om et teaterstykke?
Lisbeth Bech-Nielsen (SF), 2023-03-29:
Meget af året er jo gået, og derfor havde vi nok kunnet regne ud, at forhandlingspuljen ikke ville være så stor, specielt når vi også er i en inflationstid.
Men noget af det, som vi har sagt til regeringen, og som jeg gentog her i talen, er jo også, at der er mange klimatiltag, som overhovedet ikke puster til inflationen, og det er jo ikke, fordi kassen er tom.
Men vi skal bare bruge pengene klogt, og hvis man planter skov, laver jordopkøb og andre klimatiltag og giver klimabistand ude i verden, så har det ingen effekt på inflationen herhjemme i Danmark.
Og det synes vi man skulle gøre, altså ud over de penge, som regeringen synes vi skal forhandle om.
Henrik Frandsen (M), 2023-03-29:
Jamen det opfatter jeg egentlig meget positivt, og jeg opfatter det også på den måde, at ordføreren sådan set også anerkender, at en reformdagsorden er nødvendig, og at man langt hen ad vejen også kan være med på den.
Nu så vi det med store bededag, som jo gav 8.500 flere i arbejdsudbud og 3 mia. kr. i provenu.
Er det der, jeres smertegrænse går, eller er den ikke der?
Dennis Flydtkjær (DD), 2023-03-29:
Altså, jeg vil sige, at dansk økonomi jo grundlæggende er sund, og det er den også på den lange bane, men vi står jo også med de udfordringer, at vi bl.a. kommer til at mangle, jeg tror, det er omkring 90.000 medarbejdere frem mod 2030, hvoraf de 44.000 er i den offentlige sektor, og hvis vi ikke gør noget, så bliver det svært at holde den samme velfærdsstandard, og det er også svært for virksomhederne at producere det, vi gerne vil have dem til.
Så vi er sådan set med på at lave nogle reformer, der kan skabe udbud.
Det kan være en skattereform, man kan f.eks. kigge på at fjerne noget af su'en – altså, der er grænser for, hvad man må tjene med su – og man kan gøre det mere attraktivt for ældre at fortsætte på arbejdsmarkedet.
Der er en lang række reformer, som vi sådan set er med på.
Så vi køber gerne ind på de her ting, og vi er også med på, at de tit kan være upopulære.
Men jeg tror da også, det er vigtigt, at vi har en fælles forståelse af, at når vi mangler 90.000 medarbejdere i 2030, så er vi ligesom nødt til at gøre noget, hvis vi gerne både vil holde samme velfærdsstandard, men også sikre, at vores virksomheder har de kompetente medarbejdere, de skal bruge.
Henrik Frandsen (M), 2023-03-29:
Mange tak for ordet.
Undskyld, at jeg ikke lige fik starten af ordførertalen med.
Det beklager jeg meget, og derfor ved jeg heller ikke, om ordføreren har været inde på det, jeg spørger om nu her.
Er det en opfattelse, Danmarksdemokraterne deler?
Og hvis det er en opfattelse, I deler, er I så villige til at gå med til at lave reformer, som kan være upopulære, når man gennemfører den, men som viser sig at være nødvendige på den lange bane?
Dennis Flydtkjær (DD), 2023-03-29:
Hvis vi tager bredbåndspuljen og vi kigger hen over årene, har den tidligere regering jo sat 100 mio. kr. af, men søgningen har faktisk været omkring de 150 mio. kr. hvert år.
Så vi foreslår faktisk, at vi sætter 50 mio. kr. ekstra af, for det skal jo heller ikke bare være sådan, at det er tænk på et tal.
Men det er jo det, søgningen på det har været.
Så jeg forsøger heller ikke at sige, at vi skal op på 250 eller 300 mio. kr., for det er der simpelt hen ikke søgning til fra år til år.
Men søgningen har ligget på omkring 150-160 mio. kr. om året, så derfor foreslår vi at sætte det af til det.
Med hensyn til landsbypuljen var den sidste år på 200 mio. kr.
Regeringen forslår, at den bliver sat ned til 100 mio. kr., og vi foreslår, at man skal fortsætte med det beløb, der var sidste år på de 200 mio. kr.
Torsten Schack Pedersen (V), 2023-03-29:
Jeg vil glæde mig til at se det samlede udspil.
Men det må vi jo tage til den tid.
For det er jo klart, at tingene skal hænge sammen.
I forhold til det, som ordføreren spurgte mig om tidligere, da jeg stod på talerstolen, så kunne jeg godt tænke mig at høre, når ordføreren kritiserer regeringen for at sætte for lidt af til eksempelvis en bredbåndspulje og en landsbypulje, hvad ordføreren så mener det rette beløb burde være.
Dennis Flydtkjær (DD), 2023-03-29:
Det vil jeg gerne nævne i hvert fald nogle af eksemplerne på.
Jeg kan formentlig ikke nå at opridse det hele nu, og ellers må vi jo også bruge den anden korte bemærkning til det.
Vi har jo f.eks. foreslået at hæve kørselsfradraget i landdistrikterne.
Det koster omkring 1 mia. kr., og det foreslår vi at man tager fra Kulturministeriets hovedramme, som er på 12 mia. kr., og så det ikke nedsættes på Kulturministeriets område, og det er et af forslagene, som vi har lavet med sådan en krydsfinansiering.
Vi vil f.eks. gerne tage nogle penge fra jobcentrene, og det ved jeg at regeringen også vil.
Det kan man ikke nå at gennemføre med 3 mia. kr. i år, men man kunne måske allerede nu finde noget af det.
Vi vil f.eks. gerne genindføre deltagerbetalingen på danskundervisningen for udlændinge, og vi vil også gerne skære i integrationsydelserne for udlændinge med henholdsvis 2.000 og 1.000 kr.
Så der er en hel række af finansieringsforslag, vi har med, og det er jo klart, at det ikke er dem alle sammen, jeg nævner nu.
Men jeg vil i hvert fald garantere hr. Torsten Schack Pedersen for, at vi kommer til at lave noget, der både er fuldt finansieret, men som faktisk også er overfinansieret, netop fordi vi er i den her situation med inflationen, hvor vi ikke skal puste til økonomien.
Torsten Schack Pedersen (V), 2023-03-29:
Tak for det, og tak for talen.
Og jeg vil gerne kvittere for den klare tilkendegivelse om, at Danmarksdemokraterne er med på, at vi ikke bare kan bruge løs, for så gør vi problemerne med inflationen større og længerevarende – med alle de problemer, det giver for både danskerne og virksomhederne.
Så tak for, at vi har den samme opfattelse af, hvordan økonomien grundlæggende skal være.
Så præsenterede ordføreren jo en lang række ønsker af udgiftsdrivende karakter, og når der nu er en fælles forståelse af, at man ikke bare kan lade pengene forlade finansministerens kasse, så kunne det jo være interessant, om ordføreren kunne løfte sløret for, hvordan Danmarksdemokraterne så forestiller sig at forslagene skal finansieres.
Dennis Flydtkjær (DD), 2023-03-29:
Selv om man anerkender, at problemstillingen er derude i fremtiden, så betyder det jo ikke, at alle løsninger er nogle, man bare siger ja til.
Vi synes inderligt, at det er en dårlig idé at afskaffe store bededag; det er simpelt hen en forkert måde at fjerne nogle danske traditioner og gå imod fagbevægelsen på, altså det med trepartsforhandlingerne.
Der er jo andre ting, man kunne gøre, som ville være bedre.
Man kunne f.eks. se på det, at indvandrerkvinderne har en meget lavere beskæftigelsesgrad end danske kvinder, og så kunne man gøre noget for at få dem presset mere ud i arbejde.
Og vi er sådan set også åbne over for den dagsorden, vi er startet på at forhandle nu: Hvordan får vi de unge lidt hurtigere igennem uddannelsessystemet – ved at styrke det første år på kandidatdelen og så måske skære ned på uddannelsestiden?
Så vi er egentlig enige i mange af de dagsordener, men lige det med store bededag er vi altså ikke med på.
Torsten Gejl (ALT), 2023-03-29:
Der er 200 mio. kr. at forhandle om, og der er lige nu ni partier til at forhandle om de penge.
Altså, da jeg lyttede til ordførerens ambitioner, lød det f.eks. sådan lidt som milliardambitioner på klimaets vegne.
Kan 200 mio. kr. være nok, om så SF kunne bruge dem alle sammen?
Henrik Frandsen (M), 2023-03-29:
Mange tak, og tak for en rigtig god ordførertale.
Mit spørgsmål går på den kritik, der er, af regeringen for ikke at være ambitiøs på klimaområdet.
Der vil jeg spørge ordføreren, om ikke det er et udtryk for at være ambitiøs på udbygningen af vedvarende energi, når man etablerer NEKST og sætter penge af til det – NEKST, som skal udrulle en motorvej, for at bruge det billede, for udbygning af vedvarende energi i Danmark – og når man så samtidig også er i fuld gang med at udbygge elnettet, så vi kan håndtere de store mængder af strøm, der kommer der.
Er det ikke at være ambitiøs på lige præcis det område?
Lisbeth Bech-Nielsen (SF), 2023-03-29:
For SF er det politiske indhold det afgørende og ikke, om vi er i regering eller ej.
Vi vil meget gerne i regering igen, hvis det politiske indhold gør, at vi kan få vores politik igennem.
I forhold til – nej, undskyld, jeg glemte simpelt hen det opfølgende spørgsmål – inflationen, ja!
I modsætning til Venstre har SF altid fremlagt et finanslovsforslag, også når vi ikke har været i regering.
Det gør vi, fordi vi synes, det er det ordentlige at gøre.
Hvis man vil kritisere, skal man også anvise finansiering selv.
Vi har ikke lavet et nyt finansieringsforslag siden det, vi præsenterede i august.
Det syntes vi simpelt hen ikke der var nogen grund til.
Det er jo ret beset ikke SF's skyld, at vi først forhandler finanslovsforslaget nu.
Så det er det samme, selvfølgelig rettet op med de mindre ting, der har ændret sig siden august.
Men jeg skal meget gerne sende det til hr. Torsten Schack Pedersen.